Na temelju članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na \_\_. sjednici održanoj \_\_\_\_\_\_\_ godine, donijelo je

**PROGRAM**

**o II. izmjenama i dopunama Programa javnih potreba u području unapređenja kvalitete života građana Grada Koprivnice za 2024. godinu**

**Članak 1.**

U Programu javnih potreba u području unapređenja kvalitete života građana Grada Koprivnice za 2024. godinu („Glasnik Grada Koprivnice“ broj 7/23, 6/24), u članku 1., „UNAPREĐENJE KVALITETE ŽIVOTA“, u uvodu, u drugom pasusu, iza brojke „84/21“ dodaje se brojka „156/23“.

U trećem pasusu, brojka „542.450,00“ zamjenjuje se brojkom „625.732,00“.

U trećem pasusu, iza brojke „8/22“ dodaje se brojka „6/24“.

**Članak 2.**

U članku 1., točka 6. Darivanje osoba s invaliditetom, mijenja se i glasi:

„Osobe s invaliditetom, korisnike inkluzivnog dodatka prve, druge i treće razine potpore, s prebivalištem na području Grada Koprivnice, gradonačelnik daruje novčanim darom prigodom božićnih i uskršnjih blagdana. Odluku o visini navedenih darova te kriterijima za ostvarivanje prava, donosi gradonačelnik prilikom svakog od navedenih blagdana.“

**Članak 3.**

U članku 1., točka 7. mijenja se i glasi:

„**7. Sufinanciranje troškova prijevoza osoba narušenog zdravlja**

**Aktivnost: A302109**

Grad Koprivnica sufinancira uslugu prijevoza osoba narušenog zdravlja prilagođenim vozilom radi obavljanja nužnih aktivnosti i to osobama s invaliditetom utvrđenim u visini 80 % i više tjelesnog oštećenja, osobama koje su privremeno otežanog kretanja uslijed ozljeda i oštećenja lokomotornog sustava, za vrijeme liječenja i osobama s dijagnosticiranom onkološkom bolešću, za vrijeme liječenja, koje žive same ili u zajedničkom kućanstvu s osobom koja im nije u mogućnosti osigurati prijevoz.

Za osiguravanje navedene usluge Grad Koprivnica sklapa ugovor s prijevoznikom temeljem provedenog postupka nabave i sredstva za podmirenje troškova prijevoza doznačuje pružatelju usluga temeljem ispostavljenog računa.“

**Članak 4.**

Ovaj Program o II. izmjenama i dopunama Programa javnih potreba u području unapređenja kvalitete života građana Grada Koprivnice za 2024. godinu stupa na snagu prvog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 400-01/23-01/0004

URBROJ:

Koprivnica,

PREDSJEDNIK:

Ivan Pal, prof.

**OBRAZLOŽENJE**

1. **Zakonska osnova**

Pravna osnova za donošenje ovog Programa o II. izmjenama i dopunama Programa javnih potreba u području unapređenja kvalitete života građana Grada Koprivnice za 2024. godinu (u daljnjem tekstu: Program) sadržana je u odredbi članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Ovim Programom osigurava se i daje potpora u podmirenju određenih životnih potreba osjetljivim skupinama građana, odnosno djece, mladih, umirovljenika, osoba s invaliditetom, hrvatskih ratnih vojnih invalida iz Domovinskog rata te članova obitelji smrtno stradalih i nestalih hrvatskih branitelja iz Domovinskog rata. Sredstva koja Grad Koprivnica osigurava za unapređenje kvalitete života građana omogućavaju nadstandard i stvaraju preduvjete za kvalitetniji život građana u određenim područjima života za obitelji s djecom, polaznike osnovne škole, studente, umirovljenike i osobe s invaliditetom.

Člankom 1. ovog Programa mijenja se iznos sredstava planiranih u Proračunu Grada Koprivnice namijenjen za unapređenje kvalitete života građana, na način da se iznos od 542.450,00 EUR povećava na iznos od 625.732,00 EUR, a sukladno stvarnim potrebama za provođenje programa i aktivnosti u području unapređenja kvalitete života građana.

Također se dodaje novi broj Narodnih novina Zakona o hrvatskim braniteljima iz Domovinskog rata i članovima njihovih obitelji i novi broj Glasnika Grada Koprivnice za Pravilnik o ostvarivanju prava na pomoć Grada Koprivnice za opremu djeteta.

Člankom 2. mijenja se točka 6. Darivanje osoba s invaliditetom tako da se dodaju korisnici inkluzivnog dodatka prve, druge i treće razine.

Člankom 3. mijenja se naziv točke 7. Sufinanciranje troškova prijevoza osoba narušenog zdravlja.

Članak 4. propisuje gdje će ovaj Program biti objavljen te da će stupiti na snagu prvog dana od dana objave.

1. **Potrebna sredstva za provedbu akta**

Sredstva za provedbu ovog Programa planirana su u II. Izmjenama i dopunama Proračuna Grada Koprivnice za 2024. godinu u ukupnom iznosu od 625.732,00 EUR i to kako slijedi:

|  |  |  |
| --- | --- | --- |
| **PROGRAM** | **UNAPREĐENJE KVALITETE ŽIVOTA** | **607.070,00** |
| A302102 | Pomoć za novorođenčad | 86.800,00 |
| A302110 | Nabava udžbenika i radnih bilježnica | 158.600,00 |
| A302104 | Sufinanciranje udžbenika i radnih bilježnica-škole van područja grada Koprivnice | 800,00 |
| A302105 | Sufinanciranje prijevoza željeznicom i autobusom | 12.000,00 |
| A302111 | Darivanje umirovljenika | 185.200,00 |
| A302107 | Troškovi stambenog zbrinjavanja stradalnika Domovinskog rata | 0,00 |
| A302109 | Sufinanciranje troškova prijevoza osoba narušenog zdravlja | 67.500,00 |
| A302112 | Darivanje osoba s invaliditetom | 96.170,00 |
| **PROGRAM** | **SRETNO DIJETE - SRETAN GRAD** | **18.662,00** |
| A302301 | Božićno darivanje djece | 12.680,00 |
| A302302 | Veliko srce koprivničkog djeteta | 3.370,00 |
| A302303 | Dječje gradsko vijeće | 1.525,00 |
| A302304 | Akcija "Sretno dijete-sretan grad" | 1.087,00 |
| **UKUPNO:** | | **625.732,00** |

Slijedom navedenog, predlaže se Gradskom vijeću Grada Koprivnice donošenje Programa o II. izmjenama i dopunama Programa javnih potreba u području unapređenja kvalitete života građana Grada Koprivnice za 2024. godinu.

|  |  |  |
| --- | --- | --- |
| Nositelj izrade: |  | Predlagatelj akta: |
| Upravni odjel za društvene djelatnosti |  |  |
| PROČELNICA: |  | GRADONAČELNIK: |
| Ana Mlinarić, dipl. soc. rad. |  | Mišel Jakšić, dipl. oec. |